صحت اور خاندانی بہبود کی وزارت
کووڈ -19سے متعلق تازہ جانکاری
بااختیار گروپ 2 نے طبی آکسیجن کی فراہمی سے متعلق پریشانی سے بچنے کے لئے کارروائی شروع کی
ہندوستان میں یومیہ پیداوار کی گنجائش  میٹرک ٹن اور اسٹاک فی الحال یومیہ کھپت سے زیادہ ہے
ریاستیں آکسیجن وسائل کے لئے تجزیہ کریں گی
ڈی پی آئی آئی ٹی ، ایم اوایچ ایف ڈبلیو اور اسٹیل کی مرکزی وزارت نے یومیہ سطح پر زیادہ بوجھ والی ریاستوں میں مشترکہ طور پر صورتحال کا جائزہ لیا
نئی دہلی، 15اپریل 2021: میڈیکل آکسیجن کووڈ سے متاثر ہ مریضوں کے علاج میں ایک اہم جزو ہے۔ صنعتوں اور اندرونی تجارت کے فروغ کے محکمے کے سکریٹری ڈاکٹر گروپرساد مہاپاترا کی سربراہی میں افسروں کے ایک بین وزارتی بااختیار گروپ  متاثرہ ریاستوں کو میڈیکل آکسیجن سمیت لازمی طبی آلات کی فراہمی کو یقینی بنانے کےلئے مارچ 2020 میں کووڈ عالمی وبا کے دوران تشکیل دیا گیا تھا۔ یہ گروپ صحت اور خاندانی بہبود کی وزارت ، ٹیکسٹائل کی وزارت ، آیوش کی وزارت ، ایم ایس ایم ای کی وزارت سمیت مختلف وزارتوں اور محکموں کے سینئیر افسروں پر مشتمل ہے۔
گزشتہ ایک سال کے عرصے سے ای جی 2 متاثرہ ریاستوں کو میڈیکل آکسیجن سمیت لازمی طبی آلات کی بلارکاوٹ سپلائی کو آسان بنانے کے علاوہ ان کی لگاتار نگرانی کررہا ہے اور وقتاََ فوقتاََ پیدا ہونےوالے چیلنجز سے نمٹ رہا ہے ۔ کووڈ کے بڑھتے ہوئے معاملوں کے موجودہ تناظر میں ای جی 2 ریاستوں کو طبی آکسیجن کی سپلائی کے ساتھ ساتھ لازمی طبی آلات کی سپلائی کو پورا کرنے او ران کی سپلائی کو آسان بنارہا ہے۔ای جی 2 ضرورت کے مطابق ریاستوں کو طبی آکسیجن کی سپلائی کو آسان بنانے کے لئے ریاستو ں ،آکسیجن مینوفیکچررس اور دیگر شراکتداروں کے ساتھ آئے دن میٹنگ اور بات چیت کرتا رہا ہے ۔
یہ بات کہنا لازمی ہے کہ ملک میں آکسیجن کے لئے تقریباََ 7127 میٹرک ٹن کی کافی پیداوار کی گنجائش ہے اور ضرورت کے مطابق اسٹیل پلانٹس میں سرپلس آکسیجن کی دستیابی استعمال کی جارہی ہے۔ملک یومیہ 7127 میٹرک ٹن آکسیجن کی یومیہ پیداوار کی صلاحیت رکھتا ہے ۔اس کے برخلاف گزشتہ دوروزسے کُل پیداوار 100فیصد رہی ہے ۔ ای جی 2 کی جانب سے ہدایات کے مطابق جب سے میڈیکل آکسیجن کی سپلائی میں اضافہ ہوا ہے ، اس کی کُل پیداوار میں بھی گزشتہ دوروز کے دوران 100فیصد کا اضافہ ہوا ہے۔12 اپریل 2021 کو ملک میں میڈیکل آکسیجن کی کھپت 3842 میٹرک ٹن تھی ، جو کہ روزانہ پیداوار کی صلاحیت کا 54 فیصد ہے ۔ملک میں زیادہ سے زیادہ میڈیکل آکسیجن کی کھپت مہاراشٹر ، مدھیہ پردیش ، اترپردیش ، کرناٹک ، تمل ناڈو ، نئی دلی ،چھتیس گڑھ ، پنجاب اور راجستھا ن کے ذریعہ کی جاتی ہے ۔
بڑھتے ہوئے معاملوں کے پیش نظر ریاستوں کی ضرورتوں کے ساتھ طبی آکسیجن کی کھپت کی رفتار کو بنائے رکھنے کی ضرورت ہوگی۔ اس کے لئے مینوفیکچرنگ پلانٹس کے ساتھ صنعتی آکسیجن اسٹاک سمیت ملک کا موجودہ اسٹاک 50000 میٹرک ٹن سے زیادہ ہے ۔آکسیجن مینوفیکچرنگ یونٹس کی پیداوار میں اضافے کے ساتھ وافر اسٹاک دستیاب ہے اور آکسیجن کی موجودہ دستیابی بھی کافی ہے۔ساتھ ہی ساتھ ریاستوں سے کہا جارہا ہے کہ و ہ میڈیکل آکسیجن کا معقول استعمال کریں اور اس بات کو یقینی بنائیں کہ آکسیجن ضائع نہ ہو۔ ا س کے علاوہ ریاستیں کنٹرول روم قائم کریں تاکہ ضرورت کے مطابق آکسیجن کی سپلائی کو یقینی بنایا جاسکے ۔
ای جی 2 نے مختلف متاثرہ ریاستو ں کو میڈیکل آکسیجن کی سپلائی کو یقینی بنانے کے لئے بہت سے اقدامات کئے ہیں۔ یہ اقدامات حسب ذیل ہیں:
آکسیجن کی پیداوار میں اضافہ
ہر آکسیجن مینوفیکچرنگ پلانٹس کی پیداوار ی صلاحیت کے مطابق یہ آکسیجن مینوفیکچرنگ یونٹس میں 100فیصد پیداوار کے نتیجے میں ممکن ہوا ہے ۔
سرپلس اسٹاک کا استعمال :
اسٹیل پلانٹس میں دستیاب سرپلس اسٹاک کا استعمال کیا جائے ۔گزشتہ چند روز میں اسٹیل پلانٹس سے اسٹاک کی فراہمی میں اضافہ کیا گیا ہے ۔سی پی ایس یو کے اسٹیل پلانٹس کے اسٹاک سے 14 ہزار میٹرک ٹن آکسیجن آنے کے ساتھ ہی ملک میں کل ایل ایم او اسٹاک میں بڑھوتری کرنے میں مدد ملی ہے۔
آکسیجن وسائل کے ساتھ چوٹی کی ریاستوں کی ضرورتوں کی خاکہ بندی :
ایسی سرکردہ ریاستیں ، جہاں آکسیجن کے وسائل موجود ہیں ، ان کی ضروریات کا تخمینہ لگائیں ۔ساتھ ہی ساتھ ان وسائل کا بھی تخمینہ لگائیں جو پوری ریاست میں دستیاب ہیں اور فولاد پلانٹ میں بھی دستیاب ہیں تاکہ آکسیجن سورسنگ کے معاملے میں ریاستوں کے لئے افزوں شفافیت اور یقین دہانی کو ممکن بنایا جاسکے ۔اس طرح مہاراشٹر کے ڈولوی میں جے ایس ڈبلیو ،چھتیس گڑھ بھلائی میں سیل اور کرناٹک بلاری میں جے ایس ڈبلیو جیسے اسٹیل پلانٹس سے یومیہ بنیاد پر سرپلس میڈیکل آکسیجن لیتارہا ہے ۔ اسی طرح مدھیہ پردیش ،چھتیس گڑھ کے بھلائی میں اسٹیل پلانٹس سے اپنی آکسیجن کی سپلائی بڑھاتا رہا ہے۔
جوموجودہ چیلنج ہے وہ یہ ہے کہ کم ضرورت والی ریاستوں سے آکسیجن زیادہ ضرورت والی ریاستوں کو پہنچائی جائے ۔ ان ریاستوں کے ساتھ سرپلس وسائل کے تخمینوں کو ،جنہیں آکسیجن کی زیادہ ضرور ت ہے، مینوفیکچررس ،ریاستوں اور دیگر شراکتداروں کے اشتراک سے حتمی شکل دی جارہی ہے۔ ان ریاستوں میں مہاراشٹر ، گجرات ، مدھیہ پردیش ، اترپردیش ،دلی اور چھتیس گڑھ شامل ہیں۔
لکوڈ میڈیکل آکسیجن  کے لئے ٹرانسپورٹ ٹینکرس کی نقل وحمل کو آسان بنانے کے لئے ریاستو ں کے ٹرانسپورٹ محکموں اورریلوے کی ٰوزارت کے ساتھ سڑک ، ٹرانسپورٹ اورشاہراہوں کی وزارت کے تحت ایک ذیلی گروپ تشکیل دیا گیا ہے۔ ریل کے ذریعہ آکسیجن ٹینکروں کی نقل وحمل کے لئے سرگرمی سے کام کیا جارہا ہے۔
دوردراز کے علاقوںمیں واقع اسپتالوںمیں آکسیجن کی خودپیداوار بڑھانے کے لئے پلانٹس کو 100فیصد طورپر مکمل کرنے کے لئے پی ایم کیئر س کے تحت منظور کئے گئے پی ایس اے پلانٹ کا جائزہ لیا جارہا ہے ۔
ڈی پی آئی آئی ٹی ،ایم او ایچ ایف ڈبلیو ،اسٹیل کی وزارت ، انتہائی متاثرہ مختلف ریاستوں ، پٹرولیم اور دھماکہ خیز مادے کے تحفظ سے متعلق ادارے پی ای ایس او کے افسروں کے درمیان روزانہ ہونے والے تفصیلی تبادلہ خیال کی بنیاد پر متاثرہ ریاستوں کے لئے میڈیکل آکسیجن کی سپلائی کے لئے وسائل کی تفصیلی یومیہ خاکہ بندی تیاری کے مرحلے میں ہے تاکہ میڈیکل آکسیجن کی بلاروکاوٹ سپلائی کو یقینی بنایا جاسکے ۔
ای جی 2 میڈیکل آکسیجن کی مانگ اور سپلائی کی صورتحال کی مسلسل نگرانی کررہی ہے تاکہ اس بات کو یقینی بنایا جاسکے کہ میڈیکل آکسیجن کی بلاروکاوٹ سپلائی کے لئے تمام ضروری اقدامات کئے گئے ہیں۔